શહેરના પોપટપરા નાળા સામે જંક્શનમાં રહેતા અને ઘરે સીવણકામ કરતા લાજવંતીબેન ઉધારામ ભક્તાણી નામના સિંધી આધેડ મહિલાએ પ્રનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ત્રણેક માસ પહેલા દીકરા ભરતનો મિત્ર સાગર રમેશભાઈ વલેચા ઘરે આવ્યો હતો અને તમારા દીકરાને 60 હજાર 10 ટકા વ્યાજે આપેલા છે તે પૈસા પરત માંગ્યા હતા પઠાણી ઉઘરાણી કરતા પોલીસ દ્વારા યોજાયેલ લોક દરબારમાં અરજી કરતા આ પ્રશ્ન ઘરમેળે સમેટાઈ ગયો હતો પરંતુ ફરીથી ધાકધમકી આપવાનું ચાલુ કર્યું હતું અને ગઈકાલે ફરીથી સાગર અને મુસ્તાક હુસેનભાઇ ખિયાણી બંને ઘરે આવ્યા હતા અને બળજબરીપૂર્વક પૈસા કઢાવવા ધાક ધમકી આપી હતી જેથી તેઓ પોલીસ સ્ટેશને ફરિયાદ કરવા પહોંચ્યા ત્યારે આ બંને શખ્સો પણ ત્યાં મળી ગયા હતા અને ફરિયાદ નહિ કરવા દબાણ કર્યું હતું જેથી ગભરાઈ ગયેલા દીકરા ભરતે ડેકીમાંથી એક શીશી કાઢી એસિડ પી લીધું હતું જેથી તેને હોસ્પિટલે ખસેડાયો હતો અને ફરિયાદ નોંધાવી હતી આ અંગે ફરિયાદ નોંધાવતા એએસઆઇ એસ આર જોગરાણા સહિતના સ્ટાફે જરૂરી કાર્યવાહી હાથ ધરી છે.